**Kirjamessut, Vaskin messutyöryhmän ehdotus**

* käsitelty työvaliokunnassa 9.5.2012

Messupäivystys ja päivystysvuorot. Päätettiin, että joka vuorossa paikalla on kirjastotoimenjohtaja ja messutyöryhmän edustaja. Messutyöryhmä tekee vielä listan varahenkilöistä (ainakin iltapäivisin hyvä olla neljä päivystäjää). Keskusteltiin myös lainausmahdollisuudesta messuilla esim. kirjastoautosta tai pop up- kirjastopyörästä.

Kirjastojen ennakkonäyttelyt. Kirjastoihin on tarkoitus järjestää kirjamessujen teemoista näyttelyitä syyskuun alusta messujen loppuun asti. Näyttelyjen tueksi tehdään kirjastoille aiheluettelo valituista teemoista. Tiina Salo koordinoi aiheluettelon tekemisen ja näyttelyjen rakentamisen. Ulla-Maija vastaa verkkopuolesta. Päätettiin, että Tiina Salo, Päivi Kettula ja Ulla-Maija Maunu laativat esityksen messuteemojen näkymisestä kirjastoissa ja verkossa. Toivottiin tehokasta tiedottamista esim. verkkokirjastossa. Pyritään myös tekemään flaiereita, joissa kirjamessujen mainos olisi sponsoritukena.

Asiakaskyselyssä palkintoina voisi olla jokaisen kunnan lahjoittama kirja plus kassi. Viedään johtoryhmään.

Vaskimaa-pelin työstämistä jatketaan esitetyllä tavalla.

MessuVaskiset-lehti voisi ilmestyä jo syyskuun alussa. Yhteistyötä messukeskuksen kanssa sponsorimuodossa pyritään tässäkin tekemään. Keskusteltiin lehden painoasusta.

Messukutsut ja pääsyliput. Ehdotetaan johtoryhmälle, että Vaski-kirjastot tarjoavat miniseminaarin kustannukset ja osallistujille pääsyliput; 50 ensimmäiseksi ilmoittautunutta mahtuu mukaan. Messuseminaari perjantaina 5.10. on tarkoitettu kirjastojen henkilökunnalle ja opettajille sekä muille nuorten parissa työskenteleville. Selvitetään tarvittavien messukutsujen ja pääsylippujen lukumäärä.

Ehdotetaan Vaski-kirjastoille, että kirjastot pyrkivät tekemään yhteistyötä kuntansa kulttuuritoimen kanssa ja järjestämään yhteiskuljetuksia omasta kunnastaan messuille.

Messubudjetin jatkuva ylläpito on tärkeä ja sen käsittelyä jatketaan seuraavassa työvaliokunnan kokouksessa.